صدر ته دکوم سياسي گوند ملاتړ نۀ دى پکار،چيف جسټس افتخار
دپوځ دپخواني سرلښکر جنرال(ر) مرزا اسلم بيگ وکيل اکرم شيخ بينچ ته وويل دسياسي سيل دختمولو پلوي هر تن سره دهغه موکل خبره کړې ده. په دې جسټس خواجه وويل ادارې بايد دائين مطابق کار وکړي او زياته يې کړه چې دبينچ تعلق هم ددې کار سره دى
دپاکستان دسترې محکمې مشر قاضي افتخار محمدچوهدري دريټائرډ ائير چيف اصغر خان دمقدمې داوريدنې په مهال وئيلي دي چې صدر دوفاق علامت دى او بايد هغه دکوم سياسي گوند ملاتړ ونۀ کړي. دائي ايس ائي له لوري په سياست دانانودپيسو دويشلو په اړه دمشر قاضي افتخار محمدچوهدري په مشرۍ دسترې محکمې ددرې کسيز بينچ له لوري ديوې مقدمې داوريدنې په مهال دايوان صدر سکتر اصف حيات لخوا جمع کړل شوي بيان کې وئيل شوي چې ايوان صدر کې دکال 2008دستمبر دمياشتې څخه کوم سياسي سيل کار نۀ کوي. جسټس عارف حسين دصدردسکتر څخه پوښتنه کړې چې ايا دستمبر 2008 څخه وړاندې ايوان صدر کې سياسي سيل موجود ؤ. په دې حيات وويل دا ممکنه ده چې په تيرو وختونو کې دايوان صدر څخه يو اليکشن انفارميشن سيل کار کړى وي. حيات وويل دصدر دملټري سيکرټري په قبضه کې ځينې فائيلونه دي. چيف جسټس افتخار چوهدري وويل درياست مشر ته دکومې سياسي ډلې ملاتړ نۀ دى پکار. هغه وويل دائين لاندې صدر درياست مشر دى نۀ چې دکومې سياسي پارټۍ. دناروغتيا له امله دهاغه وختدملټري انټلي جنس مشر بريگيډئير(ر) حامد سعيد داوريدنې لپاره حاضر نۀ شو. دپوځ دپخواني سرلښکر جنرال(ر) مرزا اسلم بيگ وکيل اکرم شيخ بينچ ته وويل دسياسي سيل دختمولو پلوي هر تن سره دهغه موکل خبره کړې ده په دې جسټس خواجه وويل ادارې بايد دائين مطابق کار وکړي او زياته يې کړه چې دبينچ تعلق هم ددې کار سره دى.